14)

Korvataan 21.A.307 kohta seuraavasti: ”21.A.307 Osien ja laitteiden asennuskelpoisuus a) Osa tai laite on asennuskelpoinen tyyppihyväksyttyyn tuotteeseen, kun se on turvallisessa käyttökunnossa, merkitty Q alaluvun mukaisesti ja sen mukana toimitetaan huolto- ja valmistustodistus (EASA 1 -lomake), jossa todistetaan, että kyseinen osa tai laite on valmistettu hyväksyttyjen suunnittelutietojen mukaisesti. b) Poiketen siitä, mitä a alakohdassa säädetään, ja edellyttäen, että c alakohdassa esitetyt edellytykset täyttyvät, osien tai laitteiden asennuskelpoisuus tyyppihyväksyttyyn tuotteeseen ei edellytä EASA 1 -lomaketta, kun 1. kyseessä on vakio-osa; 2. kyseessä on ELA1- tai ELA2-ilma-aluksen osa tai laite, joka i) ei ole käyttöiältään rajoitettu eikä primäärirakenteen tai ohjauslaitteiden osa; ii) on yksilöity asennettavaksi tiettyyn ilma-alukseen; iii) on tarkoitettu asennettavaksi ilma-alukseen, jonka omistaja on todentanut i ja ii alakohdan sovellettavien edellytysten noudattamisen ja ottanut vastuun siitä; 3. kyseessä on sellainen osa tai laite, joka ei vaikuta merkittävästi tuotteen turvallisuuteen, vaikka se ei olisi hyväksyttyjen suunnittelutietojen mukainen, ja jonka suunnitteluhyväksynnän haltija on määritellyt sellaiseksi jatkuvan lentokelpoisuuden ylläpitämistä koskevissa ohjeissa. Osan tai laitteen vaatimustenvastaisuuden turvallisuusvaikutusten määrittämiseksi suunnitteluhyväksynnän haltija voi vahvistaa jatkuvan lentokelpoisuuden ylläpitämistä koskevissa ohjeissa erityisiä todentamistoimia, jotka osan tai laitteen tuotteeseen asentavan on toteutettava; 4. 21.A.90B kohdan mukaisen vakiomuutoksen tai 21.A.431B kohdan mukaisen vakiokorjauksen tekemisen yhteydessä sellainen osa tai laite, joka ei vaikuta merkittävästi tuotteen turvallisuuteen, vaikka se ei olisi suunnittelutietojen mukainen, ja joka on määritelty tällaiseksi 21.A.90B kohdan a alakohdan 2 alakohdan ja 21.A.431B kohdan a alakohdan 2 alakohdan mukaisesti annetuissa vakiomuutoksia ja vakiokorjauksia koskevissa sertifiointieritelmissä. Osan tai laitteen vaatimustenvastaisuuden turvallisuusvaikutusten määrittämiseksi edellä tarkoitetuissa sertifiointieritelmissä voidaan vahvistaa erityisiä todentamistoimia, jotka osan tai laitteen tuotteeseen asentavan henkilön on toteutettava; 5. tuote tai osa, joka on asetuksen (EU) N:o 965/2012 (*2) mukaisesti vapautettu lentokelpoisuushyväksynnästä; ja 6. osa tai laite, joka kuuluu b alakohdan 1–5 alakohdassa määritettyyn suurempaan asennuskokonaisuuteen. c) Edellä b alakohdassa luetellut osat ja laitteet ovat asennuskelpoisia tyyppihyväksyttyyn tuotteeseen ilman mukana toimitettavaa EASA 1 -lomaketta edellyttäen, että asentajalla on hallussaan osan tai laitteen valmistaneen henkilön tai organisaation antama asiakirja, jossa ilmoitetaan osan tai laitteen nimi, osanumero sekä osan tai laitteen vaatimustenmukaisuus suunnittelutietojen osalta ja jossa esitetään sen antamispäivä. (*2) Komission asetus (EU) N:o 379/2014, annettu 7 päivänä huhtikuuta 2014, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti annetun asetuksen (EU) N:o 965/2012 muuttamisesta (EUVL L 123, 24.4.2014, s. 1).”"